CELEX: C2007/155/29
Language: sl
Date: 2007-07-07 00:00:00
Title: Zadeva C-229/07: Predlog za sprejetje predhodne odločbe, ki ga je vložilo Tribunal administratif de Paris (Francija) 9. maja 2007 – Diana Mayeur proti Ministre de la santé et des solidarités

7.7.2007   
            
            
               SL
            
            
               Uradni list Evropske unije
            
            
               C 155/15
            
         Predlog za sprejetje predhodne odločbe, ki ga je vložilo Tribunal administratif de Paris (Francija) 9. maja 2007 – Diana Mayeur proti Ministre de la santé et des solidarités
   (Zadeva C-229/07)
   (2007/C 155/29)
   Jezik postopka: francoščina
   Predložitveno sodišče
   Tribunal administratif de Paris
   Stranki v postopku v glavni stvari
   
      Tožeča stranka: Diana Mayeur
   
      Tožena stranka: Ministre de la santé et des solidarités
   Vprašanje za predhodno odločanje
   Ali določbe člena 23 Direktive 2004/38/ES z dne 29. aprila 2004 (1) omogočajo državljanu tretje države, zakoncu državljana Skupnosti, da se sklicuje na pravila Skupnosti v zvezi z vzajemnim priznavanjem diplom in svobodo ustanavljanja, in ali zavezujejo pristojne organe države članice, pri katerih se zaprosi za dovoljenje za opravljanje zakonsko urejenega poklica, da upoštevajo celoto diplom, spričeval in drugih dokazil, čeprav so bili pridobljeni zunaj Evropske unije in so bili vsaj priznani v drugi državi članici, ter upoštevne izkušnje zainteresirane osebe, tako da izvedejo primerjavo med, na eni strani, sposobnostjo, ki jo dokazujejo ta dokazila, in temi izkušnjami, in na drugi strani, znanjem in usposobljenostjo, ki ju zahteva nacionalna zakonodaja?
   
      (1)  Direktiva Evropskega parlamenta in Sveta 2004/38/ES z dne 29. aprila 2004 o pravici državljanov Unije in njihovih družinskih članov do prostega gibanja in prebivanja na ozemlju držav članic, ki spreminja Uredbo (EGS) št. 1612/68 in razveljavlja Direktive 64/221/EGS, 68/360/EGS, 72/194/EGS, 73/148/EGS, 75/34/EGS, 75/35/EGS, 90/364/EGS, 90/365/EGS in 93/96/EGS (UL L 158, str. 77, in popravki UL L 229, str. 35 ter UL 2005 L 197, str. 34).